## Pravilnik o smanjenoj učestalosti fizičkih pregleda pošiljaka određenih proizvoda koje podliježu veterinarskom pregledu i kontroli, a koje se uvoze u Republiku Hrvatsku iz država koje nisu članice Europske unije

### NN 133/2006 (11.12.2006.), Pravilnik o smanjenoj učestalosti fizičkih pregleda pošiljaka određenih proizvoda koje podliježu veterinarskom pregledu i kontroli, a koje se uvoze u Republiku Hrvatsku iz država koje nisu članice Europske unije

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**3023**

Na temelju članka 64. stavka 6. Zakona o veterinarstvu (»Narodne novine«, broj
70/97, 105/01 i 172/03) ministar poljoprivrede, šumarstva i vodnoga gospodarstva
donosi

## PRAVILNIK

### O SMANJENOJ UČESTALOSTI FIZIČKIH PREGLEDA POŠILJAKA ODREĐENIH PROIZVODA KOJE PODLIJEŽU VETERINARSKOM PREGLEDU I KONTROLI, A KOJE SE UVOZE U REPUBLIKU HRVATSKU IZ DRŽAVA KOJE NISU ČLANICE EUROPSKE UNIJE

Članak 1.

Ovim se Pravilnikom propisuje učestalost fizičkih pregleda pošiljaka određenih
proizvoda koje podliježu veterinarskom pregledu i kontroli, a koje se uvoze u
Republiku Hrvatsku iz država koje nisu članice Europske unije.

Članak 2.

1) U skladu s člankom 8. Pravilnika o načinu obavljanja
veterinarsko-zdravstvenih pregleda i kontrola proizvoda životinjskog podrijetla
u prometu preko granice Republike Hrvatske (Narodne novine, broj 147/04)
određuje se učestalost fizičkih pregleda za pošiljke proizvoda koje se uvoze u
Republiku Hrvatsku iz država koje nisu članice Europske unije, na način određen
u Dodatku I. ovoga Pravilnika, i to u slučaju kada je utvrđen:
– popis odobrenih zemalja,
– popis odobrenih objekata (zdravlje životinja i javno zdravlje),
– model svjedodžbi (zdravlje životinja i javno zdravlje).
2) Iznimno od stavka 1. ovoga članka, za države navedene u Dodatku II. ovoga
Pravilnika, učestalost fizičkih pregleda za pošiljke proizvoda iste grupe
određena je u tome Dodatku.
3) Stavak 1. i 2. ovoga članka primjenjuju se ne isključujući primjenu članka
19. Pravilnika o načinu obavljanja veterinarsko-zdravstvenih pregleda i kontrola
proizvoda životinjskog podrijetla u prometu preko granice Republike Hrvatske
(»Narodne novine«, broj 147/04).

Članak 3.

Fizički pregled pošiljaka u uvozu iz članka 1. ovoga Pravilnika organizira se na
način da uvozniku nije moguće predvidjeti koja će pošiljka biti podvrgnuta
navedenom pregledu.

Članak 4.

1) Europska komisija revidira učestalost pregleda iz Dodatka I. i II. ovoga
Pravilnika na zahtjev nadležnog tijela određene države ili na vlastitu
inicijativu, uzimajući u obzir odredbe propisane, u slučaju Republike Hrvatske,
člankom 8. Pravilnika o načinu obavljanja veterinarsko-zdravstvenih pregleda i
kontrola proizvoda životinjskog podrijetla u prometu preko granice Republike
Hrvatske (»Narodne novine«, broj 147/04) kao i primjenu načela regionalizacije i
drugih načela koja se primjenjuju na području veterinarstva.
2) Kad se veterinarskim pregledom pošiljke iz članka 1. ovoga Pravilnika utvrdi
nepravilnost s mogućim ozbiljnim utjecajem na zdravlje životinja i javno
zdravlje, nadležno tijelo bez odlaganja o navedenom obavještava Europsku
komisiju.

Članak 5.

Učestalost fizičkih pregleda pošiljaka proizvoda određena u Dodatku I. ovoga
Pravilnika ne isključuje primjenu posebnih propisa o veterinarskim pregledima.

Članak 6.

U slučaju postojanja veterinarskih sporazuma s pojedinim državama učestalost
fizičkih pregleda iz članka 1. ovoga Pravilnika određuje se u Dodatku II. ovoga
Pravilnika.

Članak 7.

Dodatak I. i II. tiskani su u prilogu ovoga Pravilnika te čini njegov sastavni
dio.

Članak 8.

Ovaj Pravilnik stupa na snagu danom pristupanja Republike Hrvatske Europskoj
uniji.

Klasa: 011-02/06-01/104
Urbroj: 525-01-06-01
Zagreb, 4. prosinca 2006.

Ministar
**Petar Čobanković**, v. r.

**DODATAK I.**

Vrste proizvoda i učestalost kojom se moraju obavljati fizički
pregledi na pošiljkama proizvoda u uvozu iz odobrenih objekata iz članka 2.
ovoga Pravilnika

|  |  |
| --- | --- |
| Kategorija proizvoda | Učestalost  pregleda |
| **Kategorija I.** | |
| 1. Svježe meso uključujući iznutrice i proizvodi od goveda, ovaca, koza, svinja i konja |  |
| 2. Riblji proizvodi u hermetički zatvorenim spremnicima čija je namjena da ih učine postojanim na sobnoj temperaturi, svježa ili smrznuta riba i sušeni i/ili usoljeni riblji proizvodi | 20% |
| 3. Cijela jaja |  |
| 4. Svinjska mast i topljene masnoće |  |
| 5. Životinjska crijeva |  |
| 6. Jaja za leženje |  |
| **Kategorija II.** | |
| 1. Meso peradi i proizvodi od mesa peradi |  |
| 2. Meso zečeva, meso divljači (divlje/uzgojene) i njihovi proizvodi |  |
| 3. Mlijeko i mliječni proizvodi za prehranu ljudi | 50% |
| 4. Proizvodi od jaja |  |
| 5. Obrađene životinjske bjelančevine za prehranu ljudi |  |
| 6. Riblji proizvodi osim onih navedenih pod kategorijom I. točkom 2. ovoga Dodatka i školjkaši |  |
| 7. Med |  |
| **Kategorija III.** | |
| 1. Sjeme |  |
| 2. Embriji |  |
| 3. Gnoj |  |
| 4. Mlijeko i mliječni proizvodi (koji nisu za prehranu ljudi) |  |
| 5. Želatina |  |
| 6. Žablji kraci i puževi |  |
| 7. Kosti i proizvodi od kostiju |  |
| 8. Koža i krzno | minimalno 1%  maksimalno 10% |
| 9. Čekinje, vuna, dlaka, perje |
| 10. Rogovi, proizvodi od rogova, kopita, proizvodi od kopita |
| 11. Pčelinji proizvodi |  |
| 12. Lovački trofeji |  |
| 13. Prerađena hrana za kućne ljubimce |  |
| 14. Sirovina za proizvodnju hrane za kućne ljubimce |  |
| 15. Sirovina, krv, proizvodi od krvi, žlijezde i organi za farmakološku upotrebu |  |
| 16. Proizvodi od krvi za tehničku upotrebu |  |
| 17. Patogene tvari |  |
| 18. Sijeno i slama |  |

**DODATAK II.**

Popis
zemalja

*1. Novi Zeland*U slučaju Novog Zelanda učestalost mora biti u skladu s odredbama Ugovora o
zdravstvenim mjerama koje se primjenjuju u prometu živih životinja i proizvoda
životinjskog podrijetla potpisanog između Europske zajednice i Novog Zelanda.
*2. Kanada*U slučaju Kanade učestalost mora biti u skladu s odredbama Ugovora o
zdravstvenim mjerama zaštite javnog zdravlja i zdravlja životinja u prometu
živih životinja i proizvoda životinjskog podrijetla potpisanog između Europske
zajednice i Kanade.
*3. Čile*U slučaju Čilea učestalost mora biti u skladu s odredbama Ugovora o zdravstvenim
i fitosanitarnim mjerama koje se primjenjuju u prometu živih životinja i
proizvoda životinjskog podrijetla, biljaka, proizvoda biljnog podrijetla i
ostalih proizvoda te o dobrobiti životinja potpisanog između Europske zajednice
i Čilea.
*4. Švicarska*U slučaju Švicarske učestalost mora biti u skladu s odredbama Ugovora o prometu
poljoprivrednih proizvoda potpisanog između Europske zajednice i Švicarske.

Pravilnik, NN 133/2006-3023
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)